
Παρασκευή, 18 Σεπτεμβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και διάσωση 80 αλλοδαπών στην Αγία Γαλήνη την 17/09/2026 – Συνέχεια ενημέρωσης αναφορικά με τον εντοπισμό 56 αλλοδαπών στους Καλούς Λιμένες την 17/09/2026 – Συνέχεια ενημέρωσης αναφορικά με τον εντοπισμό και διάσωση 59 αλλοδαπών νότια της Γαύδου την 17/09/2026 – Θάνατος αλλοδαπού στη Χαλκιδική - Εντοπισμός πυρομαχικού υλικού στις Βολίμες Ζακύνθου - Διακομιδές ασθενών

Συνέχεια ενημέρωσης:
Αναφορικά με τον εντοπισμό και τη διάσωση 80 αλλοδαπών στη θαλάσσια περιοχή 40 ν.μ. νότια της Αγίας Γαλήνης, τις μεσημβρινές ώρες χθες, συνελήφθη ένας 17χρονος αλλοδαπός (υπήκοος Σουδάν) εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις βραδινές ώρες την 14.09.2026 από την περιοχή Τομπρούκ της Λιβύης, καταβάλλοντας χρηματικά ποσά από 1.500 έως 3.000 δολάρια Αμερικής για τη μεταφορά τους στην Ελλάδα.

*****

Συνέχεια ενημέρωσης:
Αναφορικά με τον εντοπισμό 56 αλλοδαπών στην παραλία «ΑΡΚΟΥΔΑ» Καλών Λιμένων, τις απογευματινές ώρες χθες και τις πρωινές ώρες σήμερα, εντοπίστηκαν δύο επιπλέον αλλοδαποί (υπήκοοι Μπαγκλαντές). Ο ένας αλλοδαπός διεκομίσθη με ασθενοφόρο όχημα του ΕΚΑΒ στο Κέντρο Υγείας Χάρακα για προληπτικές ιατρικές εξετάσεις, απ’ όπου εξήλθε αυθημερόν και στη συνέχεια μεταφέρθηκαν και οι δύο  στο Κεντρικό Λιμεναρχείο Ηρακλείου.

*****

Συνέχεια ενημέρωσης:
Αναφορικά με τον εντοπισμό και τη διάσωση 59 αλλοδαπών στη θαλάσσια περιοχή 35 ν.μ. νότια της Γαύδου, τις μεσημβρινές ώρες χθες, συνελήφθη ένας 18χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση», του άρθρου 16 του Ν. 5275/2026 «Υποχρεώσεις και κυρώσεις που επιβάλλονται σε μεταφορείς» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν από την περιοχή Τομπρούκ της Λιβύης, καταβάλλοντας χρηματική αμοιβή, για τη μεταφορά τους στην Ελλάδα. Από το Κεντρικό Λιμεναρχείο Χανίων που διενεργεί την προανάκριση, κατασχέθηκε μια συσκευή κινητής τηλεφωνίας.

*****

[bookmark: _GoBack]Τις πρωινές ώρες σήμερα, ενημερώθηκε η Λιμενική Αρχή του Νέου Μαρμαρά για την ανάσυρση  ενός 85χρονου αλλοδαπού (υπηκόου Γερμανίας), χωρίς τις αισθήσεις του, από τη θαλάσσια περιοχή «ΛΑΓΟΜΑΝΔΡΑ»  Σιθωνίας Χαλκιδικής. Στον 85χρονο, παρασχέθηκαν οι πρώτες βοήθειες από το προσωπικό ασθενοφόρου του ΕΚΑΒ και από τον ναυαγοσώστη της παραλίας με καρδιοπνευμονική ανάνηψη (ΚΑΡΠΑ), με αρνητικά αποτελέσματα. Στη συνέχεια διακομίστηκε  με ασθενοφόρο όχημα του ΕΚΑΒ στο Κέντρο Υγείας Αγίου Νικολάου, όπου διαπιστώθηκε ο θάνατός του. Από το Γ’ Λιμενικό Τμήμα Νέου Μαρμαρά του Λιμεναρχείου Ιερισσού, που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Θεσσαλονίκης.

*****

Τις πρωινές ώρες σήμερα, ενημερώθηκε η Λιμενική Αρχή του Αγίου Νικολάου Βολιμών, για τον εντοπισμό πυρομαχικού υλικού στη θαλάσσια περιοχή «ΠΟΡΤΟ ΣΕΛΙΝΑΣ». Το πυρομαχικό υλικό (πιθανόν οβίδα) εντοπίστηκε σε κατάσταση οξείδωσης, σε απόσταση περίπου 60-100 μέτρων από την ακτή και σε βάθος περίπου δέκα μέτρων. Από το Λιμενικό Τμήμα Αγίου Νικολάου Βολιμών ενημερώθηκαν οι αρμόδιες Υπηρεσίες για τις δικές τους ενέργειες.

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-86χρονου, από το λιμάνι της Σκύρου στο λιμάνι της Κύμης με Περιπολικό σκάφος Λ.Σ.- ΕΛ.ΑΚΤ., 
-44χρονου, από το λιμάνι της Καλολίμνου στο λιμάνι της Καλύμνου με το Ε/Γ-Τ/Ρ «ΛΟΜΠΥ» Ν.Σ. 624 και
-79χρονου, από το λιμάνι της Αλοννήσου στο λιμάνι του Βόλου με το Ε/Π – Τ/Ρ «ΑΞΙΟΝ ΕΣΤΙ» Ν.Π. 10001.

